EkBass/fiwiki-20250220-pages-articles huggingface dataset:
Sardinianajokoira

Sardinianajokoira (Vetreddu sardo) on italialainen koirarotu. == Ulkonäkö == Sardinianajokoira on kooltaan keskikokoisesta suureen. Italiassa korvat ja häntä yleensä typistetään. Säkäkorkeus on noin 65 cm ja paino 30-35 kg. Karvapeite voi olla lyhyt tai karkea. Väritys on raidallinen (brindle). == Luonne ja käyttäytyminen == Rotu on ketterä ja erittäin aktiivinen. Se on sopeutunut kuumaan ja janoon. == Alkuperä == Rotu sai alkunsa sardinianvinttikoirauroksen ja molossikoiranartun välisestä risteytyksestä. Sitä käytetään varsinkin suurriistan metsästykseen, jossa sille on hyötyä sekä vinttikoiran ketteryydestä että molossin puruvoimasta. 1800-luvun lopulle asti sitä käytettiin vielä hyvin paljon metsästykseen. Se on arvostettu paitsi Sardiniassa, myös Italian mantereella: 1900-luvun aikana yksityiset ihmiset ostivat lukuisia aikuisia koiria molemmista sukupuolista ja jopa kokonaisia pentueita. Nämä yksilöt vietiin Toscanaan, missä niitä käytettiin toscananajokoiran kehittämiseen.Canton, Mario. Levrieri e segugi primitivi, s. 353. Antonio Crepaldi Editore, 2012: Porto Viro, Italia. === Etymologia === Vetreddu tarkoittaa pientä veltroa. == Lähteet == Luokka:FCI:n ulkopuoliset rodut Luokka:Ajokoirat Luokka:Sardinialaiset koirarodut
Esther González

Esther González Rodríguez (s. 8. joulukuuta 1992 Huéscar) on espanjalainen jalkapalloilija. Hän on pelipaikaltaan hyökkääjä. Hän edustaa seuratasolla Real Madridia ja pelaa Espanjan naisten maajoukkueessa. González on edustanut kotimaassaan aiemmin muun muassa Atlético Madridia ja Levantea. Hän siirtyi Real Madridiin vuonna 2021. == Lähteet == Luokka:Espanjalaiset jalkapalloilijat Luokka:Vuonna 1992 syntyneet Luokka:Elävät henkilöt
Sheila García

Sheila García Gómez (s. 15. maaliskuuta 1997) on espanjalainen jalkapalloilija. Hän on pelipaikaltaan hyökkääjä. Hän edustaa seuratasolla Atlético Madridia, johon hän siirtyi vuonna 2021 Rayo Vallecanosta. Hän pelaa Espanjan naisten maajoukkueessa. == Lähteet == Luokka:Espanjalaiset jalkapalloilijat Luokka:Vuonna 1997 syntyneet Luokka:Elävät henkilöt
Inkerilä

Inkerilä on kylä Kouvolan Valkealassa. Se sijaitsee entisen Valkealan kunnan itäosassa, Hangasjärven länsirannalla. Kylässä on parisataa asukasta. Inkerilä on entisen Valkealan kunnan rekisterikylä Vanhat kartatValkealan paikallishistoria , ja kuuluu nykyisin Utin kaupunginosaan.Kouvolan karttapalvelu Inkerilän rekisterikylään kuuluu myös Metsä-Rämän, Uusi-Maunon, Korjankylän ja Penttilän kylät. Inkerilästä on matkaa Valkealan kirkonkylälle 20 kilometriä, Kouvolaan 30 kilometriä, Tuohikottiin 10 kilometriä ja Uttiin 22 kilometriä. Lähin koulu on 15 kilometrin päässä sijaitseva Kääpälän koulu, ja lähimmät ruokakaupat sijaitsee Tuohikotissa, Utissa ja Kaipiaisissa. Kylän oma kauppa lopetti vuonna 1981. Entinen koulu on nyt metsästysseuran ja marttojen hallinnassa Varhaisimmat maininnat Inkerilästä ovat 1500-luvulta. Kylkän ensimmäinen asutus on todennäköisesti ollut Maunon alueella, jossa on säilynyt jäänteitä entisten talojen kivijaloista. Siellä on käytetty nimeä Vanhankylänpelto. == Lähteet == Luokka:Valkealan kylät
Olga Carmona

Olga Carmona García (s. 12. kesäkuuta 2000) on espanjalainen jalkapalloilija. Hän on pelipaikaltaan hyökkääjä. Hän edustaa seuratasolla Real Madridia ja pelaa Espanjan naisten maajoukkueessa. Carmona siirtyi Real Madridiin vuonna 2020 Sevillasta. Carmona oli Espanjan joukkueessa voittamassa alle 19-vuotiaiden Euroopan-mestaruutta vuonna 2018. Hän voitti naisten maailmanmestaruuden vuonna 2023. Hän teki MM-turnauksen välierässä Ruotsia vastaan 2–1-voittomaalin ja loppuottelussa Englantia vastaan ottelun ainoan maalin. Hän juhli loppuottelun maalia paljastamalla paitaansa kirjoitetun Merchi-sanan, jolla hän halusi kunnioittaa ystävänsä kuolleen äidin muistoa, ja ottelun päätyttyä hän sai kuulla oman isänsä kuolleen kaksi päivää aiemmin. == Lähteet == Luokka:Espanjalaiset jalkapalloilijat Luokka:Vuonna 2000 syntyneet Luokka:Elävät henkilöt
Mustila (Elimäki)

Mustila on kylä Kouvolan Elimäellä. Se sijaitsee Elimäen kirkonkylän länsipuolella, Valtatien 6 varrella. Mustila on entisen Elimäen kunnan rekisterikylä, ja kuuluu nykyisin Elimäen kirkonkylän kaupunginosaan.Kouvolan karttapalvelu Mustilan rekisterikylään kuuluu myös Soiniityn ja Huitilan kylät.Vanhat kartat Mustilasta on matkaa Elimäen kirkonkylälle 2 kilometriä, Kouvolaan 22 kilometriä ja Lapinjärvelle 19 kilometriä. Mustilassa sijaitsee Arboretum Mustila ja Nesteen huoltoasema Valtatie 6:n varrella. Lähin koulu on kahden kilometrin päässä sijaitseva Elimäen yhtenäiskoulu, ja lähin ruokakauppa sijaitsee Elimäen kirkonkylällä. Mustilaan perustettiin vuonna 1864 Suomen ensimmäinen kansakoulu tyttöjä ja poikia varten. == Katso myös == * Mustilan kartano * Arboretum Mustila == Lähteet == Luokka:Elimäen kylät
Uimila

Uimila on Kouvolan Jaalassa sijaitseva kylä. Se sijaitsee entisen Jaalan kunnan luoteisosassa, Karijärven rannalla lähellä Päijät-Hämeen maakunnan ja Heinolan kaupungin rajaa. Uimila on entisen Jaalan kunnan rekisterikylä,Jaalan paikallishistoria Vanhat kartat ja kuuluu nykyisin Pohjois-Jaalan kaupunginosaan.Kouvolan karttapalvelu Uimilasta on matkaa Jaalan kirkonkylälle 15 kilometriä, Kouvolaan 44 kilometriä, Kuusankoskelle 36 kilometriä ja Heinolaan 27 kilometriä. Lähin koulu on 15 kilometrin päässä sijaitseva Jaalan koulu, ja lähin ruokakauppa sijaitsee Jaalan kirkonkylällä. == Lähteet == Luokka:Jaalan kylät
Laia Aleixandri

Laia Aleixandri López (s. 25. elokuuta 2000) on espanjalainen jalkapalloilija. Hän on pelipaikaltaan puolustaja. Hän edustaa kaudella 2022–2023 englantilaisseura Manchester Cityä. Hän on pelannut Espanjan naisten maajoukkueessa vuodesta 2019. Aleixandri edusti kausina 2017–2022 kotimaassaan Atlético Madridia. Hän siirtyi kesällä 2022 Manchester Cityyn. Aleixandri oli Espanjan joukkueessa voittamassa alle 17-vuotiaiden Euroopan-mestaruutta vuonna 2015 ja alle 19-vuotiaiden Euroopan-mestaruutta vuonna 2018. Hän saavutti hopeaa alle 20-vuotiaiden MM-kilpailuissa 2018. == Lähteet == Luokka:Espanjalaiset jalkapalloilijat Luokka:Vuonna 2000 syntyneet Luokka:Elävät henkilöt
Vasyl Bobynskyi

Vasyl Petrovytš Bobynskyi, , ; (11. maaliskuuta 1898 Krystynopil, Sokalin piiri, Galitsia – 2. tammikuuta 1938) oli ukrainalainen runoilija, kääntäjä ja journalisti. Bobynskyi palveli Sitšissä vuosina 1918–1919 Puolan–Ukrainan sodassa Galitsiassa. Hän oli sotilaiden sanomalehden Striletsin päätoimittaja. Hän kuului 1921 lviviläiseen symbolistirunoilijoiden ryhmään, joka julkaisi kulttuurilehti Mytusaa. Hän irtautui 1920-luvun alussa demokraateista ja liittyi Länsi-Ukrainan kommunistiseen puolueeseen. Hän alkoi julkaista vuonna 1925 Lvivissä ilmestynyttä viikkolehteä Svitlo (Lviv), jonka päätoimittaja hän oli huhtikuuhun 1927. Bobynskyi oli vasemmistolaisen aikakauslehden Viknan (Вікна) perustajia ja päätoimittajia ja siihen yhteydessä olleiden kirjailijoiden ryhmän Hornon perustaja. Hän muutti 1930 Neuvosto-Ukrainaan ja asui Harkovassa, missä hän kuului kirjailijajärjestö Zahidnja Ukrajinaan ja Ukrainan proletaarikirjailijoiden liittoon. Hän julkaisi vuosina 1919–1933 useita runokokoelmia. Bobynskyi joutui 1934 vangiksi Solovetskin saarten leirille, ja hänet teloitettiin. Hänen maineensa puhdistettiin Stalinin kuoleman jälkeisen suojasään aikana. Valikoima runoja on julkaistu 1960 ja laaja kirjoituskokoelma Kiovassa 1990. ==Lähteet== ==Aiheesta muualla== Luokka:Stalinin vainoissa kuolleet Luokka:Gulagissa vankeina olleet Luokka:Ukrainalaiset runoilijat Luokka:Ukrainalaiset kääntäjät Luokka:Ukrainalaiset toimittajat Luokka:Vuonna 1898 syntyneet Luokka:Vuonna 1938 kuolleet
Athenea del Castillo

Athenea del Castillo Beivide (s. 24. lokakuuta 2000) on espanjalainen jalkapalloilija. Hän on pelipaikaltaan hyökkääjä. Hän edustaa kotimaassaan Real Madridia ja pelaa Espanjan naisten maajoukkueessa. Del Castillo edusti kausina 2019–2021 Deportivo de La Coruñaa. Hän siirtyi kesällä 2021 Real Madridiin. Del Castillo oli Espanjan joukkueessa voittamassa alle 19-vuotiaiden Euroopan-mestaruutta vuonna 2018. == Lähteet == Luokka:Espanjalaiset jalkapalloilijat Luokka:Vuonna 2000 syntyneet Luokka:Elävät henkilöt
Haapala (Kouvola)

Haapala on kylä Kouvolassa. Se sijaitsee nykyisen Kouvolan kaupungin sekä entisten Sippolan kunnan ja Anjalankosken kaupungin itäosassa, Haapajärven rannalla. Haapala on entisen Sippolan kunnan ja edelleen entisen Anjalankosken kaupungin rekisterikylä,Sippolan paikallishistoria Vanhat kartat ja kuuluu nykyisin Sippolan kaupunginosaan.Kouvolan karttapalvelu Haapalasta on matkaa Sippolan kirkonkylälle 15 kilometriä, Kouvolaan 40 kilometriä, Myllykoskelle 28 kilometriä, Kaipiaisiin 18 kilometriä ja Haminaan 30 kilometriä. Lähin koulu on 14 kilometrin päässä sijaitseva Sippolan koulu, ja lähin ruokakauppa sijaitsee Sippolassa. == Lähteet == Luokka:Sippolan kylät
Irene Guerrero

Irene Guerrero Sanmartín (s. 12. joulukuuta 1996) on espanjalainen jalkapalloilija. Hän on pelipaikaltaan keskikenttäpelaaja. Hän edustaa kotimaassaan kaudella 2022–2023 Atlético Madridia ja pelaa Espanjan naisten maajoukkueessa. Guerrero edusti vuoteen 2020 saakka Real Betisiä ja sen jälkeen kaksi kautta Levantea. Hän siirtyi kesällä 2022 Atlético Madridiin. == Lähteet == Luokka:Espanjalaiset jalkapalloilijat Luokka:Vuonna 1996 syntyneet Luokka:Elävät henkilöt
Marta Cardona

Marta Cardona de Miguel (s. 26. toukokuuta 1995) on espanjalainen jalkapalloilija. Hän on pelipaikaltaan hyökkääjä. Hän on edustanut kotimaassaan muun muassa Levantea, kausina 2018–2020 Real Sociedadia ja kausina 2020–2022 Real Madridia. Hän on pelannut Espanjan naisten maajoukkueessa. == Lähteet == Luokka:Espanjalaiset jalkapalloilijat Luokka:Vuonna 1995 syntyneet Luokka:Elävät henkilöt
Sitikkala

Sitikkala on kylä Iitissä. Se sijaitsee Iitin kunnan länsiosassa, Kymijoen varrella. Sitikkala on Iitin kunnan rekisterikylä, johon kuuluu myös Lapinkulman ja Marjokankaan kylät. Sitikkalasta on matkaa Kausalaan 10 kilometriä, Iitin kirkonkylälle 15 kilometriä, Kouvolaan 30 kilometriä ja Lahteen 40 kilometriä. Lähin koulu on 10 kilometrin päässä sijaitseva Kausalan koulu, ja lähimmät ruokakaupat sijaitsee Jokuella ja Kausalassa. == Lähteet == Luokka:Iitin kylät
Wayne Wheeler

Wayne Bidwell Wheeler (10. marraskuuta 1869 – 5. syyskuuta 1927) oli amerikkalainen asianajaja ja kieltolakiaktivisti, joka toimi pitkään Anti- Saloon League -järjestön johtajana. Wheelerillä oli ratkaiseva rooli Yhdysvaltain kieltolain säätämisessä. Wheelerismi on amerikkalainen termi poliittiselle lobbaukselle, jossa keskitytään yhteen asiaan, josta paisutellaan todellisuutta vakavampi uhka. == Tausta ja yksityiselämä == Wheeler syntyi Brookfieldin pikkukaupungissa, Ohiossa, vuonna 1869. Hänen vanhempansa olivat Joseph Wheeler ja Ursula Hutchinson. Wheeler kasvoi maatilalla, ja koki jo varhaisessa vaiheessa alkoholin haittoja: hänen setänsä kuoli alkoholismiin ja Wheeler itse haavoittui, kun humalainen maataloustyöntekijä osui häneen talikolla. Opiskellessaan Oberlin Collegessa Wheeler osallistui aktiivisesti paikallisen seurakunnan toimintaan ja tapasi vuonna 1893 pastori Howard Hyde Russellin, joka oli vastikään perustanut Anti- Saloon Leaguen, johon Wheeler liittyi saman tien. Valmistuttuaan Oberlinista kandidaatiksi, Wheeler siirtyi Western Reserve Law School -kouluun, josta hän valmistui asianajajaksi vuonna 1898. Tämän jälkeen hän alkoi työskennellä Anti-Saloon Leaguen lakimiehenä. Vuonna 1901 Wheeler meni naimisiin Ella Belle Candyn kanssa. Parille syntyi kolme poikaa. == Ura aktivistina == Työskennellessään liigalle Wheeler osoittautui hyväksi ja tehokkaaksi järjestelijäksi, joka onnistui organisoimaan kampanjan kieltolakia vastustavan kuvernöörin lyömiseksi vaaleissa. Tämän johdosta Wheeleristä tuli kuuluisa ja hän kipusi liigan johtoportaikossa. Asianajajan urallaan Wheeler toimi syyttäjänä yli 2000 kieltolakiin liittyvässä tapauksessa. Wheeler kuului republikaaniseen puolueeseen. Anti-Saloon League sen sijaan tuki, tai vastusti, yksittäisiä ehdokkaita sen perusteella, mitä nämä ajattelivat kieltolaista eikä huomioinut muita näiden poliittisia mielipiteitä. Kun ns. Volstead-laki (jonka nojalla kieltolaki astui voimaan) astui voimaan, Wheeler otti kunnian lakialoitteen kirjoittamisesta, josta ei tosin ole mitään todisteista. Wheelerin rooli lakialoitteen läpimenossa oli kuitenkin merkittävä. Aktivistina Wheeler pyrki osoittamaan poliitikoille, että äänestämällä hänen kanssaan samalla tavalla, poliitikot saisivat pitää luottamustehtävänsä, mutta mikäli nämä vastustaisivat Wheelerin ajatuksia, hän usuttaisi koko raittiusliikkeen näitä vastaan ja äänestäisi nämä ulos. Vuonna 1926 Wheelerin ote politiikassa oli heikentynyt ja kieltolakia vastustettiin entistä äänekkäämmin mm. kongresissa. Lisäksi Wheelerin terveydentila oli huonontunut, joten hän päätti eläköityä Michiganiin. Syksyllä 1927 Wheelerin vaimo kuoli kaasulieteen liittyvässä onnettomuudessa, ja noin viikkoa myöhemmin Wheeler kuoli itse. == Lähteet == Luokka:Yhdysvaltalaiset asianajajat Luokka:Raittiusliikkeen vaikuttajat Luokka:Vuonna 1869 syntyneet Luokka:Vuonna 1920 kuolleet
Pettersen

Pettersen tai Pettersén on muun muassa seuraavien henkilöiden sukunimi: * Brit Pettersen (s. 1961), norjalainen maastohiihtäjä ja olympiavoittaja * Guro Pettersen (s. 1991), norjalainen jalkapallomaalivahti * Jakob Martin Pettersen (1899–1970), norjalainen kemisti, poliitikko ja ministeri * Josefine Frida Pettersen (s. 1996), norjalainen näyttelijä * Kurt Pettersén (1916–1957), ruotsalainen painija * Marianne Pettersen (s. 1975), norjalainen jalkapalloilija * Mathias Emilio Pettersen (s. 2000), norjalainen jääkiekkoilija * Oddrunn Pettersen (1937–2002), norjalainen poliitikko ja ministeri * Sigurd Pettersen (s. 1980), norjalainen mäkihyppääjä * Siri Pettersen (s. 1971), norjalainen kirjailija * Suzann Pettersen (s. 1981), norjalainen golfaaja * Øystein Pettersen (s. 1983), norjalainen maastohiihtäjä. === Muita === * Osvald Pettersen, vastarintamies Asbjørn Sunden (1909–1985) salanimi == Katso myös == * Petersen
Ludvig Bruun

Ludvig Bruun (24. elokuuta 1814 – 1. marraskuuta 1886 Pietari) oli suomalainen kauppias, liikemies ja Suomen kauppa-asiamies, joka sai kauppaneuvoksen arvonimen. Bruunin vanhemmat oli Pietarin postikonttorin sensori Carl Bruun ja Karolina Rehbinder ja puoliso 1843–1880 serkku Catharina Bruun, kauppaneuvos Christian Bruunin tytär. Ludvig Bruunilla oli kauppiaanoikeudet Haminassa, mutta hän oli ennen muuta isänsä perustaman toiminimen Carl Bruun & Co palveluksessa Pietarissa sekä tukkukauppias ja Suomen kauppa-asiamies Pietarissa 1854–1859. Bruun oli myös serkkunsa Jean Bruunin hankkiman Porsaskosken ruukin osakas Pieksämäellä vuodesta 1850 sekä Alexander von Daehnin, Christian Bruunin, Jean Bruunin ja Theodor Bruunin kanssa Saveron lasitehtaan osakas Sippolassa vuodesta 1858. Kauppaneuvoksen arvonimen hän sai 1856 ja Pyhän Stanislauksen ritarikunnan 3. asteen ansiomerkin 1859. Bruun nimitettiin myös kunniaporvariksi Pietarissa. ==Lähteet== Luokka:Suomalaiset kauppiaat Luokka:Suomalaiset liikemiehet Luokka:Suomen suuriruhtinaskunnan virkamiehet Luokka:Kauppaneuvokset Luokka:Vuonna 1814 syntyneet Luokka:Vuonna 1886 kuolleet
Myh’ailo Verbytskyi

Myh'ailo Verbytskyi (, 4. maaliskuuta 1815 Javirnyk Ruskyi, Sjanikin piiri, Galitsia (nyk. Puolaa) – 7. joulukuuta 1870 Mlyny, Javorivin piiri, Galitsia) oli ukrainalainen säveltäjä, orkesterinjohtaja ja Ukrainan kreikkalaiskatolisen kirkon pappi. 1800-luvun galitsialaisten puoliammattilaisten säveltäjien tapaan hän opiskeli Peremyšlin katedraalin musiikkikoulussa A. Nanken oppilaana ja oli myöhemmin F. Lorenzin yksityisoppilas. Verbytskyi oli virsisäveltäjä, ja häneen vaikuttivat erityisen voimakkaasti Dmytro Bortnjanskyin kuorokonserttojen perinne. Hänen sävellyksensä sekakuorolle ja mieskuorolle edustavat Peremyšlin koulukunnan kuoromusiikkia. Koulukunta oli 1800-luvun puolivälin tienoilla ukrainalaisen musiikin kehityksen ytimessä. Kirkollisen musiikin lisäksi Verbytskyi sävelsi 1840-luvun lopulta lähtien musiikkia teatterille ja sai valmiiksi musiikin 18 näytelmään, operettiin ja vaudeville-esitykseen. Hän sävelsi myös sinfonioita, mutta ne jäivät enimmäkseen keskeneräisiksi. Verbytskyin tunnetuinta tuotantoa on hänen 1862–1863 säveltämänsä Ukrainan kansallishymni ”Štše ne vmerla Ukrajiny”, jonka sanat on kirjoittanut Pavlo Tšubynskyi. Hänen muu merkittävä tuotantonsa koostuu alkusoitoista ja poloneeseista orkesterille ja virsimusiikista Taras Ševtšenkon, Ivan Hušalevytšin, Juri Fedkovytšin ja Markijan Šaškevytšn runoihin. ==Lähteet== ==Aiheesta muualla== Luokka:Ukrainalaiset säveltäjät Luokka:Kansallislaulujen säveltäjät Luokka:Vuonna 1815 syntyneet Luokka:Vuonna 1870 kuolleet
Ruzizi

Ruzizi eli Rusizi on noin 160 km pitkä joki Afrikassa Kivu- ja Tanganjikajärven välillä. Ruzizi on Kivujärven eteläinen laskujoki ja virtaa lähes suoraan etelään Tanganjikajärveen Kongon demokraattisen tasavallan ja Ruandan sekä Burundin rajalla. Joki alkaa aivan Bukavun kaupungin itäpuolelta ja sen yläjuoksulla on runsaasti koskia. Joen yläjuoksu padottiin vuonna 1958 sähköntuotantoa varten ja vuonna 1989 rakennettiin sähköä tuottava vesivoimalaitos myös joen alajuoksulle. == Lähteet == == Aiheesta muualla == Luokka:Afrikan joet Luokka:Rajajoet Luokka:Kongon demokraattisen tasavallan ja Ruandan raja Luokka:Burundin maantiede
Hannu Lehtonen (professori)

Hannu Väinö Tapani Lehtonen (1. heinäkuuta 1950 Helsinki – 18. maaliskuuta 2022 Helsinki) oli Helsingin yliopiston kalataloustieteen professori. Hannu Lehtosen isä oli biologi ja lintutieteilijä Leo Lehtonen, joten poikakin kiinnostui luonnosta jo lapsena ja ensimmäisen kalansa hän onki kolmivuotiaana. Hannu Lehtonen valmistui filosofian kandidaatiksi Helsingin yliopistosta 1973 pääaineenaan eläintiede. Lisensiaatiksi hän valmistui 1977 ja väitteli Helsingin yliopistossa filosofian tohtoriksi 1981 Suomen rannikoiden siikakalojen biologiasta ja kannanarvioinnista. Työuransa Lehtonen aloitti 1972 kalataloustutkijana Helsingin kaupungin vesiensuojelulaboratoriossa. Sieltä hän siirtyi Riista- ja kalatalouden tutkimuslaitokseen tutkijaksi vuosiksi 1973–1983 ja erikoistutkijaksi vuosiksi 1983–1995. Lehtonen vastasi erityisesti rannikon kalakantojen tutkimisesta perehtyen etenkin kalastuksen ja ympäristötekijöiden vaikutuksiin. Helsingin yliopiston kalataloustieteen dosenttina Lehtonen oli 1983–1995 ja kalataloustieteen professorina hän toimi 1995–2018. Hän ohjasi kymmenittäin opinnäytetöitä ja toimi usein vastaväittäjänä niin Suomessa kuin ulkomaisissa yliopistoissa. Sivutoimenaan Lehtonen oli jäsenenä useissa suomalaisissa ja ulkomaisissa kalatalousalan työryhmissä sekä muun muassa Suomen Vapaa- ajankalastajien Keskusjärjestön puheenjohtajana 2000–2006. Hän osallistui myös tieteellisten sarjojen toimitustyöhön toimien Finnish Fisheries Researchin vastaavana toimittajana 1979–1995 ja Boreal Environmental Researchin vastaavana toimittajana 1996–1997. Lehtonen loi noin 270 tieteellistä kirjoitusta ja noin 600 muuta kalataloutta käsittelevää kirjoitusta. ==Julkaisuja== * * * * * * ==Lähteet== Luokka:Suomalaiset professorit Luokka:Helsingin yliopiston professorit Luokka:Vuonna 1950 syntyneet Luokka:Vuonna 2022 kuolleet
Johan Kolis

Johan Kolis (13. kesäkuuta 1808 Pyhtää – 1. helmikuuta 1876 Savonlinna) oli suomalainen kauppias, laivanvarustaja ja yrittäjä, joka sai kauppaneuvoksen arvonimen. Johan Kolisin vanhemmat olivat tullivartija Hans Mattsinpoika Koli ja Margareta Thomaksentytär Wiukoin ja puoliso 1839–1868 Elisabet Nikanoff. Kolis oli kauppias Johan Wikmanin palveluksessa Lappeenrannassa noin 1820–1831, toimien myös kirjanpitäjänä, kauppias Tšernikinin liikkeen hoitaja Savonlinnassa vuodesta 1829, ja Savonlinnassa myös appensa kauppias Ivan Nikanoffin yhtiömies. Porvarinoikeudet 1833 saatuaan hän oli oman kauppahuoneen omistaja, mutta myös laivanvarustaja ja rakennusurakoitsija. Kolis oli useiden sahojen osakas ja omistaja. Lohikosken sahan osakas Kolis oli 1853–1863, Kuhakosken sahan osakas Sulkavalla, Savolan sahan osakas ja omistaja Savonlinnassa vuodesta 1860, Matkunkosken sahan osakas Säämingissä sekä Susikosken sahan omistaja ja vielä Putikon sahan omistaja Kerimäellä. Hän oli Savonlinnan kaupungin ja kruunun rahastonhoitaja 1859–1873 sekä Savonlinnan raatimies ja kaupunginvanhin. Kauppaneuvoksen arvonimen Kolis sai 1859. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset laivanvarustajat Luokka:Kauppaneuvokset Luokka:Vuonna 1808 syntyneet Luokka:Vuonna 1876 kuolleet
Rwerujärvi

Rwerujärvi on Afrikassa Ruandan ja Burundin rajalla sijaitseva matala järvi. Järven pinta-ala on noin 100 km2 ja siitä noin 20 km2 on Ruandan puolella ja 80 km2 Burundin puolella. Järvellä on rantaviivaa noin 76 km. Järven keskisyvyys on noin 2,1 m ja suurin syvyys 3,9 m. Rwerujärven veden kautta järven lähialueilla leviää skistosomiaasia aiheuttava Schistosomiasis mansoni -sukkulamato. Ruandan puolella tehdyn tutkimuksen mukaan infektioita havaittiin yleisesti ottaen runsaimmin lähimpänä järven rantaa asuvilla ihmisillä, joille järven vesi on ainoa käyttöveden lähde. == Lähteet == Luokka:Burundin järvet Luokka:Ruandan maantiede Luokka:Ruandan rajat
Kristian Trapp (1793–1860)

Kristian (Christian) Trapp (1. heinäkuuta 1793 Turku – 16. maaliskuuta 1860 Turku) oli suomalainen kauppias, yrittäjä, yritysjohtaja ja laivanvarustaja, joka sai kauppaneuvoksen arvonimen. Trappin vanhemmat olivat samanniminen kauppaneuvos Kristian Trapp ja Anna Sofia Lundgren ja puolisot 1833–1834 Johanna Hindén ja vuodesta 1835 Gustava Åkerberg. Carl Wilhelm Trapp ja Robert Trapp, aateloituna von Trapp, olivat Kristian Trappin veljiä. Trapp oli kauppa-apulainen ja kirjanpitäjä isänsä kauppayhtymän palveluksessa Turussa ja porvarinoikeudet Turussa 1818 saatuaan siellä kauppias, samoin kuin laivanvarustaja, kiinteistöjen omistaja, Turun vanhan laivaveistämön osakas ja johtaja 1835–1838 ja kauppayhtymä Chr. Trapp & Co:n johtaja vuodesta 1841. Hän oli myös Turun kaupunginvanhin ja toimi Suomen Pankin tilintarkastajana 1859. Trapp oli Turun kauppaseuran perustajia ja seuran johtokunnan jäsen vuodesta 1859. Hän kuului myös Turun takausyhdistyksen johtokuntaan, oli Turun lukuyhdistyksen rahastonhoitaja ja toimi Lyypekin konsulina Turussa vuodesta 1848. Kauppaneuvoksen arvonimen Trapp sai 1859. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset laivanvarustajat Luokka:Kauppaneuvokset Luokka:Vuonna 1793 syntyneet Luokka:Vuonna 1860 kuolleet
Voices in the Sky

Voices in the Sky on suomalaisen Brymirin neljäs albumi, joka julkaistiin 26. elokuuta 2022. Albumilta on julkaistu singlenä kappaleet ”Voices in the Sky”, sekä ”Herald of Aegir”. == Tuotanto == Albumin nimikkokappaleesta "Voices in the Sky" on tehty musiikkivideo, jonka on tuottanut Emil Jokipalo ja ohjannut Kristian Setälä. == Kappaleet == # # # # # # # # # # # == Kokoonpano == * Viktor Gullichsen - laulu * Joona Björkroth - kitara, taustalaulu * Sean Haslam - kitara * Jarkko Niemi – basso, taustalaulu * Patrik Fält - rummut == Arvostelut == * Inferno: Oppipoika on päihittänyt mestarinsa – arviossa Brymir Viitattu 17.10.2022. * Soundi: Arvio: Tällaista raivoilottelua ei ole ennen kuultu – Brymir rymistelee melodisen death metalin kansainväliseen eturiviin Viitattu 18.10.2022. == Lähteet == == Aiheesta muualla == * * Luokka:Vuoden 2022 albumit Luokka:Brymirin albumit
Ruvubu

Ruvubu (voidaan kirjoittaa myös Rurubu tai Ruvuvu) on noin 480 km pitkä joki Afrikassa. Joki koostuu useista haaroista ja sen pisin latvajoki on Ruvironza, jota voidaan pitää Niilin kaukaisimpana lähteenä. Ruvubu virtaa pääosin Burundissa ja muodostaa osan matkastaan Burundin ja Tansanian välistä rajaa. Lopulta Ruvubu yhtyy Kagera-jokeen noin 30 km Ruandassa sijaitsevan Kibungon kaupungin kaakkoispuolella. == Lähteet == Luokka:Burundin maantiede Luokka:Tansanian joet Luokka:Tansanian rajat Luokka:Ruandan rajat Luokka:Rajajoet
Verimalja (elokuva)

Verimalja on vuonna 2022 ensi-iltansa saanut suomalainen sotaelokuva, jonka on ohjannut Jarno Elonen. Verimalja sijoittuu toisen maailmansodan loppuvuosiin ja kertoo suomalaisesta kersantti Myllykoskesta, joka lähtee osana saksalaisten Waffen-SS:ää etsimään BysanttilaistaToisin kuin joissain lehtiartikkeleissa sanotaan, itse elokuvassa malja ei ole varsinainen Graalin malja. maljaa. Elokuva on toteutettu omakustanteisesti. Sen ohjannut Elonen on aikaisemmin ohjannut muun muassa The Name of The Game -dokumenttielokuvan ja Bitwisards-TV-sarjan. Elokuvan alullepanija ja pääkäsikirjoittaja Pekka Rintala on kirkko- ja sotahistoriaan perehtynyt teologian maisteri. Elokuvan levittäjä Suomessa on pääosin kotimaisia independent-elokuvia levittänyt Black Lion Pictures. == Lähteet == == Aiheesta muualla == * Verimalja-elokuvan traileri Luokka:Vuoden 2022 suomalaiset elokuvat Luokka:Suomalaiset sotaelokuvat Luokka:Suomalaiset independent-elokuvat
Yaël Braun-Pivet

Yaël Braun-Pivet (s. 7. joulukuuta 1970) on ranskalainen lakimiesLe Monde: Les débuts difficiles des LRM à la commission des lois ja La République En Marche (LREM) poliitikko, joka on toiminut Ranskan kansalliskokouksen puhemiehenä 28. kesäkuuta 2022 lähtien. Hän on sekä ensimmäinen nainen että uskonnoltaan juutalainen tässä virassa.French lawmakers pick Yael Braun-Pivet as first ever woman president of National AssemblyFrance’s first woman parliament speaker is a Jewish mother of 5 Hän toimi aiemmin Ranskan merentakaisten alueiden ministerinä pääministeri Élisabeth Bornen hallituksessa vuonna 2022.Yaël Braun-Pivet, de la commission des lois de l’Assemblée au ministère des outre- mer Ranskan kansalliskokouksen jäsen hän ollut vuodesta 2017 lähtien.DW: French parliament picks first-ever female speaker ==Lähteet== Luokka:Ranskalaiset poliitikot Luokka:Vuonna 1970 syntyneet Luokka:Elävät henkilöt
Cyangugu

Cyangugu on kaupunki Ruandassa Kivujärven eteläisellä rannalla, lähellä Kongon demokraattiseen tasavaltaan kuuluvaa Bukavua. Cyangugun ja Bukavun välistä virtaa Ruzizi-joki. Cyangugu on Länsi-Ruandan Rusizin piirin pääkaupunki sekä suurin kaupunki. Vuoden 2015 väestötietojen mukaan kaupungissa asui 63883 asukasta. Cyangugun lähellä sijaitsee Kamemben lentoasema, josta on joka viikko useita lentoja valtion pääkaupunkiin Kigaliin. Cyangugun ja sen lähialueiden merkittävimpiä nähtävyyksiä ja turistikohteita ovat Nyungwen metsänsuojelualue (54 km päässä), Masheshan kuumat lähteet sekä Kivujärvi. == Lähteet == == Aiheesta muualla == Luokka:Ruandan kaupungit
Psykoanalyysi Neuvostoliitossa

Psykoanalyysi eli ”freudismi” () torjuttiin Neuvostoliitossa ideologisin perustein. Venäjälle oli syntynyt kaksikin psykoanalyyttista ryhmittymää pian ensimmäisen maailmansodan jälkeen, kun Aleksandr Lurija perusti psykoanalyyttisen yhdistyksen Kazaniin vuonna 1922 ja Mosche Wolff ja Ivan Jermakov Moskovaan, mutta niiden toiminta lakkasi vuoden 1928 jälkeen, ja Josif Stalinin tultua valtaan psykoanalyysi leimattiin taantumukselliseksi. Myös V. I. Lenin oli suhtautunut kielteisesti psykoanalyysiin: > ”Freudin teoria on nykyään myös tavallaan muotioikku. – – Minussa eivät > herätä luottamusta ne, jotka pohtivat yhtä herkeämättä ja sinnikkäästi > sukupuoliasioita kuin intialainen fakiiri tuijottaa napaansa. Minusta > tuntuu, että sukupuoliteorioiden runsaus, ne kun vielä ovat enimmäkseen > hypoteeseja, lisäksi usein mielivaltaisia hypoteeseja, johtuu > henkilökohtaisista tarpeista. Nimenomaan halusta hakea porvarilliselta > moraalilta puolustusta omalle epänormaalille tai ylettömälle > sukupuolielämälleen ja anoa suvaitsevaisuutta itseään kohtaan. Minua > iljettää sellainen porvarillisen moraalin naamioitu kunnioitus yhtä paljon > kuin sukupuoliasioiden tarkastelu mieliharrastuksena.”Muistelmia Vladimir > Iljitš Leninistä II, s. 583. Petroskoi 1958. (Puheenvuoro vuodelta 1920.) Niinpä neuvostoliittolaisten psykologien koulutuksessa psykoanalyysi – yhdessä behaviorismin kanssa – tuomittiin porvarilliseksi ja taantumukselliseksi: > ”Freudismi kuuluu porvarillisen ideologian imperialismin kauden > taantumuksellisimpiin tuotteisiin. Freudilainen oppi pimeistä alitajuisista > voimista, jotka muka sisältä käsin ohjaavat ihmistä tehden hänestä > vaistonvaraisten eläimellisten viettymysten ohjaileman avuttoman > leikkikalun, ilmentää porvariston pelkoa yhteiskunnallisten järistysten > edessä, epäluottamusta tietoisuuteen. – – Ja tässä aivan kuin > behavioristeillakin nähdään tietoisuuden osuus vähäpätöiseksi, tietoisuutta > väheksytään eri tavoin.”Petrovski, A. V. (toim.): Yleinen psykologia > kasvatusopillisia instituutteja varten, s. 91. (Obštšaja psihologija, 1970.) > Helsinki: Kansankulttuuri, 1973. ISBN 951-615-012-8. Vasta kommunismin luhistuttua psykoanalyytikot saattoivat ryhtyä harjoittamaan ammattiaan entisen Neuvostoliiton alueella. == Lähteet == == Kirjallisuutta == * Miller, Martin A.: Freud and the Bolsheviks. Psychoanalysis in Imperial Russia and the Soviet Union. New Haven, Connecticut: Yale University Press, 1998. ISBN 0-300-06810-7. Luokka:Psykoanalyysi Luokka:Neuvostoliiton historia
Ivan A. Lavrivskyi

Ivan A. Lavrivskyi, , (10. syyskuuta 1823 Lopinka, Lemkon piiri – 24. toukokuuta 1873 Holm) oli ukrainalainen säveltäjä ja pappi. Hän opiskeli musiikkia Peremyšlissä, ja sen jälkeen hänestä tuli Peremyšlin katedraalin katedraalikuoron johtaja. Lavrivskyin alkuperäiset sävellykset ovat tyylillisesti verrattavissa Myhailo Verbytskyin sävellyksiin ja edustavat Peremyšlin koulukuntaa, joka oli 1800-luvun puolivälin tienoilla ukrainalaisen musiikin kehityksen ytimessä. Myöhemmin Lavrivskyi asui Krakovassa (1854–1863) ja Lvivissä (1863–1866) ennen nimitystään professoriksi ja vararehtoriksi Holmin teologiseen seminaariin. Lavrivskyin koraaliteoksiin kuuluu sekä uskonnollisia että maallisia sävellyksiä ja myös operetteja. ==Lähteet== Luokka:Ukrainalaiset säveltäjät Luokka:Vuonna 1823 syntyneet Luokka:Vuonna 1873 kuolleet
‘Inamona

‘Inamona on perinteinen havaijilainen mauste, jota käytetään laajasti paikallisessa keittiössä. Mausteseos valmistetaan merisuolasta ja paahdetuista kukui-pähkinöistä. Lisäksi siihen voidaan lisätä myös muita mausteita kuten chiliä. Erityisesti sitä käytetään poken valmistuksessa. Havaijin ulkopuolella 'inamona on melko harvinaista, joskin sitä myydään paikoittan Yhdysvaltain mantereella. == Lähteet == Inamona Inamona
Peremyšlin koulukunta

Peremyšlin koulukunta oli 1800-luvun puolivälin tienoilla Peremyšlissä ukrainalaisen musiikin kehityksen ytimessä vaikuttanut säveltäjäryhmä. Ryhmään kuuluneita säveltäjiä olivat Myhailo Verbytskyi, (1815–1870), Ivan A. Lavrivskyi (1822–1873), Isydor Vorobkevytš (1836–1903) ja Viktor Matjuk (1852–1912). ==Lähteet== Luokka:Ukrainan musiikki
Poke (ruokalaji)

Poke on havaijilainen ruokalaji, jota syödään yleensä alkupalana tai pääruokana. Se valmistetaan raa’asta kuutioidusta tonnikalasta, jota marinoidaan esimerkiksi seesamöljyssä ja soijakastikkeessa. Ennen eurooppalaisten saapumista poke valmistettiin tonnikalasta, jonka päälle ripoteltiin merilevää ja ‘inamonaa. Nykyään pokea voidaan käyttää myös lisukkeena muissa ruokalajeissa kuten tacoissa ja sushissa. == Lähteet == Luokka:Havaijilainen keittiö Luokka:Kalaruoat
Marteloskooppi

Marteloskooppi on metsään perustettu neliönmuotoinen ja yhden hehtaarin kokoinen koeala, jossa jokainen puu on numeroitu sekä perinpohjaisesti mitattu . Marteloskooppi-käsite kehitettiin alun perin Ranskassa. Marteloskooppi muodostuu ranskan sanasta martelage, joka tarkoittaa puuvalintaa, sekä kreikan sanasta skopein, joka tarkoittaa katsoa . Suomeen käännös marteloskooppi tuli englannin sanasta marteloscope. Marteloskooppien tarkoitus on parantaa metsänhoidon päätöksentekoa tarjoamalla mahdollisuuden lisätä ymmärrystä puiden tarjoamista elinympäristöistä eri metsälajeille sekä puiden taloudellisesta arvosta. Marteloskooppeja oli 169 kappaletta 22:ssa eri maassa Euroopassa heinäkuussa 2022. Suomessa on julkaistu kaksi marteloskooppia Joensuun seudulla . == Marteloskooppien perustaminen == Marteloskoopit ovat neliönmuotoisia koealoja, jotka on jaettu neljään yhtä suureen osaan eli neljänneksiin. Koealan reunat ja keskipiste sekä neljännesten keskipisteet on merkitty pysyvästi koealalle. Koealan jokainen puu paikannetaan koealalta. Puista määritetään ja mitataan seuraavat tiedot : * Laji * Puun tila (elävä/kuollut) * Rinnankorkeusläpimitta yli 7,5 cm paksuilta puilta * Puun korkeus * Puun tukki- ja kuitupuun osuudet * Puussa olevien elinympäristöjen, esim. tikan kolojen ja kääpien, määrä * Latvuksen korkeus (vapaaehtoinen) Nämä tiedot tallennetaan marteloskoopeista ylläpidettyyn tietokantaan. === Puissa olevat elinympäristöt === Marteloskooppien erikoisuus on puista määritettävät elinympäristöt, joiden avulla voidaan määrittää marteloskoopin ekologinen arvo. Puissa olevat elinympäristöt (tree related microhabitats) ovat tärkeitä monelle lajille kasveista hyönteisten kautta nisäkkäisiin ja sitä kautta olennaisia luonnon monimuotoisuudelle. Puiden, joissa on paljon elinympäristöjä, säilyttäminen metsässä voi osaltaan parantaa metsien lajiston monimuotoisuutta. Marteloskoopeilla voidaan harjoitella puissa olevien elinympäristöjen tunnistamista. == Marteloskoopin käyttökohteet == Marteloskooppien avulla koulutetaan ihmisiä tunnistamaan puiden ekologisia ja taloudellisia arvoja. Koulutuksen apuvälineenä toimii esimerkiksi I+Trainer- sovellus, joka mahdollistaa virtuaalisten puuvalintojen tekemisen. Sovelluksen avulla käyttäjä voi valita kartalta, haluaako hän poistaa vai säästää puun. Kun käyttäjä on valinnut kaikki haluamansa puut, sovellus näyttää sekä poistetun että jäljelle jäävän puuston ekologisen ja taloudellisen arvon. Näin käyttäjä näkee, kuinka hänen valintansa vaikuttivat metsän monimuotoisuuteen sekä siitä saataviin tuloihin. Marteloskooppien käytössä ei ole oikeaa tai väärää vastausta, joten se mahdollistaa keskustelun eri käyttäjien puuvalinnoista ja niiden syistä. Euroopassa marteloskooppeja on käytetty paljon eri sidosryhmien kanssa keskinäisen keskustelun ja ymmärryksen parantamiseksi. Sitä on käytetty myös lasten metsäkasvatuksessa sekä metsäammattilaisten koulutuksessa. == Lähteet == Luokka:Metsätalous
Haimila

Haimila on Kouvolan Valkealassa sijaitseva kylä. Se sijaitsee entisen Valkealan kunnan eteläosassa, Haukkajärven ja Tarhajärven rannalla Haiminniemessä. Haimila on entisen Valkealan kunnan rekisterikyläVanhat kartatValkealan paikallishistoria , ja kuuluu nykyisin Utin kaupunginosaan.Kouvolan karttapalvelu Haimilan rekisterikylään kuuluu myös Tyrrin ja Ranta-Utin kylät sekä osa Aitomäen ja Hyppälän kylistä. Haimilasta on matkaa Valkealan kirkonkylälle 15 kilometriä, Kouvolaan 15 kilometriä ja Uttiin 4 kilometriä. == Lähteet == Luokka:Valkealan kylät
Karhula (Valkeala)

Karhula on Kouvolan Valkealassa sijaitseva kylä. Se sijaitsee entisen Valkealan kunnan eteläosassa, Karhulanjärven ja Haukkajärven rannalla Valkealan kirkonkylän eteläpuolella. Karhula on entisen Valkealan kunnan rekisterikyläVanhat kartatValkealan paikallishistoria , ja kuuluu nykyisin Aitomäen kaupunginosaan.Kouvolan karttapalvelu Karhulan rekisterikylään kuuluu myös Häkämäen kylä sekä osa Aitomäen ja Hyppälän kylistä. Karhulasta on matkaa Valkealan kirkonkylälle 6 kilometriä, Kouvolaan 10 kilometriä ja Uttiin 7 kilometriä. == Lähteet == Luokka:Valkealan kylät
Miettula

Miettula on Kouvolan Valkealassa sijaitseva kylä. Se sijaitsee Rapojärven ja Tarhajärven rannalla, Valkealan kirkonkylän itäpuolella. Miettula on entisen Valkealan kunnan rekisterikylä,Vanhat kartatValkealan paikallishistoria ja kuuluu nykyisin Valkealan kirkonkylän kaupunginosaan.Kouvolan karttapalvelu Miettulan rekisterikylään kuuluu myös Lintojan kylä. Miettulasta on matkaa Valkealan kirkonkylälle 10 kilometriä, Kouvolaan 20 kilometriä ja Uttiin 10 kilometriä. == Lähteet == Luokka:Valkealan kylät
Ivan Fedotov

Ivan Fedotov (s. 28. marraskuuta 1996 Lappeenranta) on venäläinen jääkiekkoilija, pelipaikaltaan maalivahti, joka pelaa NHL-joukkue Philadelphia Flyersissa. Hän on edustanut maajoukkuetasolla Venäjää. NHL-seura Philadelphia Flyers varasi Fedotovin seitsämännellä kierroksella vuonna 2015. == Ura == === Seuraura === Liki kaksimetrinen Fedotov on voittanut KHL:n mestaruuden pelatessaan Moskovan TsSKA:ssa. Kauden 2021–2022 runkosarjan jälkeen hänet palkittiin sarjan parhaana maalivahtina. Toukokuussa 2022 Fedotov solmi yhden vuoden ja alle miljoonan dollarin pelisopimuksen Philadelphia Flyersin kanssa. Huhtikuussa 2024 Fedotov teki Flyersin kanssa kaksivuotisen ja yhteensä 6,5 miljoonan dollarin arvoisen jatkosopimuksen. https://www.tsn.ca/nhl/flyers- sign-g-ivan-fedotov-to-two-year-6-5m-contract-extension-1.2108285 === Maajoukkueura === Fedotov oli osa Venäjän olympiakomitean joukkuetta, kun se saavutti olympiahopeaa Pekingin olympialaisissa vuonna 2022. Suomen jääkiekkomaajoukkueeseen Ivan Fedotovia ei ole ikinä kysytty, eikä häntä tiettävästi tunnettu Suomen junioripiireissä hänen ollessaan juniori-ikäinen. Fedotov itse on kertonut, että hän on aina halunnut pelata vain Venäjän maajoukkueessa. == Yksityiselämä == Fedotov on syntynyt Suomessa, ja hänen isänsä on venäläinen. Fedotovin äidin sukujuuret ovat toiselta puolen sukua suomalaiset ja toiselta puolen venäläiset. Fedotov itse identifioituu kuitenkin venäläiseksi ja hän on varttunut Venäjällä. Hänellä ei ole Suomen kansalaisuutta, vain Venäjän. Kesällä 2022 Fedotov pidätettiin Pietarissa, sillä Venäjän viranomaisten mukaan hän pakoili asepalvelusta Venäjällä. Fedotov oli toimittajan seurassa pidätyshetkellä, kun he toimittajan kanssa poistuivat Pietarin jääpalatsista. Venäjän valtio-omisteisen uutistoimisto Ria Novostin mukaan Fedotov kohtasi hankaluuksia varusmiespalveluksensa suhteen sen jälkeen, kun hän oli ajautunut erimielisyyksiin jääkiekkoseura Moskovan TsSKA:n kanssa. Tavallisesti venäläisurheilijoilla ei ole asepalvelukseen ja urheilusuorituksiin liittyvissä kysymyksissä ongelmia. Urheilijoiden kutsunnat käy läpi urheiluun erikoistunut järjestö, jota valvovat kuitenkin viime kädessä Venäjän puolustusministeriö ja osittain jopa maan sisäministeriö. Hieman ennen pidätystään Fedotov oli ilmoittanut valmennukselle ja TsSKA:n seurajohdolle halustaan lähteä Venäjältä. Seura tulkitsi, että Fedotov irtisanoi mielivaltaisesti ja laittomasti sopimuksensa. Fedotovin asianajaja kertoi päivä pidätyksen jälkeen, että Fedotovin asepalvelukseen kutsumisesta valitettiin oikeuteen, mutta valitus vedettiin pois. Asianajajan mukaan Fedotov ei ollut koskaan vältellyt armeijaa – hän ei ollut vain saanut yksinkertaisesti kutsua sinne. == Lähteet == Luokka:Venäläiset jääkiekkomaalivahdit Luokka:Vuonna 1996 syntyneet Luokka:Elävät henkilöt
Poul Nielson

Poul Nielson (s. 11. huhtikuuta 1943 Kööpenhamina) on tanskalainen sosiaalidemokraattinen poliitikko. Hän on istunut kansankäräjillä vuosina 1971–1973, 1977–1984 ja 1986–1999, toiminut Tanskan energiaministerinä vuosina 1979–1982 ja kehitysapuministerinä 1994–1999 sekä ollut kehitysasioista vastaava EU-komissaari vuosina 1999–2004. ==Lähteet== ==Aiheesta muualla== * Poul Nielson Tanskan kansankäräjien verkkosivuilla * Poul Nielson Euroopan komission verkkosivuilla Luokka:Tanskan ministerit Luokka:Vuonna 1943 syntyneet Luokka:Elävät henkilöt Luokka:Tanskalaiset EU-komissaarit
Kazimierz Zimny

Kazimierz Franciszek Zimny (4. kesäkuuta 1935 Tczew – 30. kesäkuuta 2022) oli puolalainen kestävyysjuoksija ja olympiamitalisti. Zimny voitti 5 000 metrillä olympiapronssia Roomassa 1960 ja sijoittui samalla matkalla EM-hopealle Tukholmassa 1958 ja Belgradissa 1962. Hän kilpaili myös Melbournen kesäolympialaisissa 1956. Hänen ennätysaikansa olivat 5 000 metrillä vuonna 1959 Berliinissä juostu 13.44,4 ja 10 000 metrillä vuonna 1965 Stuttgartissa juostu 28.46,0, kumpikin käsiajanotolla. Zimny kuoli 87-vuotiaana 30. kesäkuuta 2022.https://www.pzla.pl/aktualnosci/12835-nie-zyje-kazimierz- zimnyOlympediaKansainvälinen yleisurheiluliittotrackfield.brinkster.net == Lähteet == * * * Profiili trackfield.brinkster.net === Viitteet === == Aiheesta muualla == Luokka:Puolalaiset kestävyysjuoksijat Luokka:Puolalaiset olympiamitalistit Luokka:Vuonna 1935 syntyneet Luokka:Vuonna 2022 kuolleet
James Dunlop

James Dunlop (31. lokakuuta 1793 Dalry, Ayrshire, Skotlanti – 22. syyskuuta 1848 Uusi Etelä-Wales, Australia) oli skotlantilais-australialainen tähtitieteilijä. == Elämä ja ura == Dunlop aloitti kaukoputkien rakentamisen teini-ikäisenä vuonna 1810 ja kiinnostui tähtitieteestä tutustuessaan Thomas Brisbaneen vuonna 1820. Kun Brisbane nimitettiin Uuden Etelä-Walesin kuvernööriksi, hän nimitti Dunlopin Carl Rümkerin apulaistähtitieteilijäksi vasta perustettuun Parramattan observatorioon vuonna 1821. Dunlop teki lukuisia löytöjä eteläiseltä pallonpuoliskolta näkyvistä syvän taivaan kohteista. Hän löysi galaksit NGC 5128 ja NGC 1808 vuonna 1826. Kesäkuussa 1822 Dunlop näki ensimmäisenä Encken komeetan paluun. Dunlop työskenteli Brisbanen yksityisessä observatoriossa Roxburghissa Skotlannissa vuosina 1827–1831. Parramattan observatorion johtajana hän toimi vuosina 1831–1847. Dunlop muistetaan 7385 tähden luettelosta, jonka William Richardson kokosi Dunlopin vuosina 1822–1826 Parramatta observatoriossa tekemistä havainnoista, hänen 621 tähtisumun luettelostaan, joka julkaistiin Philosophical Transactions -lehdessä vuonna 1828, ja hänen kaksoistähtien luettelostaan, joka julkaistiin Memoirs of the Royal Astronomical Society -lehdessä vuonna 1829. Dunlopille myönnettiin vuonna 1828 Kuninkaallisen tähtitieteellisen seuran kultamitali hänen tähti- ja tähtisumuluetteloistaan. ==Lähteet== ==Aiheesta muualla== Luokka:brittiläiset tähtitieteilijät Luokka:australialaiset tähtitieteilijät Luokka:Vuonna 1793 syntyneet Luokka:Vuonna 1848 kuolleet
Merle Frohms

Merle Frohms (s. 28. tammikuuta 1995) on saksalainen jalkapalloilija. Hän on pelipaikaltaan maalivahti. Hän on pelannut Saksan maajoukkueessa syyskuun 2022 puoliväliin mennessä 34 maaottelua. Frohms pelasi EM-kilpailuissa 2022 Saksan kaikki kuusi ottelua ja saavutti hopeaa Englannille loppuottelussa kärsityn jatkoaikatappion jälkeen. Frohms on kesästä 2020 edustanut kotimaassaan Eintracht Frankfurtia. Hänen aiempia seurojaan ovat VfL Wolfsburg ja SC Freiburg. == Lähteet == Luokka:Saksalaiset jalkapallomaalivahdit Luokka:Saksalaiset olympiamitalistit Luokka:Vuonna 1995 syntyneet Luokka:Elävät henkilöt
Felicitas Rauch

Felicitas Rauch (s. 30. huhtikuuta 1996 Hann. Münden) on saksalainen jalkapalloilija. Hän on pelipaikaltaan puolustaja. Hän on pelannut Saksan maajoukkueessa syyskuun 2022 puoliväliin mennessä 27 maaottelua ja tehnyt niissä neljä maalia. EM-kilpailuissa 2022 hän pelasi viisi ottelua ja saavutti hopeaa Englannille loppuottelussa kärsityn jatkoaikatappion jälkeen. Rauch on kesästä 2019 edustanut kotimaassaan VfL Wolfsburgia, johon hän siirtyi Turbine Potsdamista. == Lähteet == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1996 syntyneet Luokka:Elävät henkilöt
Willy Vanden Berghen

Willy François Vanden Berghen (3. heinäkuuta 1939 Vilvoorde – 30. maaliskuuta 2022) oli belgialainen maantiepyöräilijä ja olympiamitalisti. Vanden Berghen voitti yksilökilpailun olympiapronssia Roomassa 1960. Joukkuekilpailussa hän sijoittui 18:nneksi. Samana vuonna Vanden Berghen voitti myös amatöörien MM- pronssia yksilökilpailussa. Vanden Berghen kuoli 82-vuotiaana 30. maaliskuuta 2022.Olympediacyclingarchives.comhttps://sporza.be/nl/2022/04/01/turbulente- leven-van-ex-renner-willy-vanden-berghen-82-is-tot-een-einde- gekomen~1648823383711/ == Lähteet == * * Profiili cyclingarchives.com === Viitteet === == Aiheesta muualla == Luokka:Belgialaiset maantiepyöräilijät Luokka:Belgialaiset olympiamitalistit Luokka:Vuonna 1939 syntyneet Luokka:Vuonna 2022 kuolleet
Sofie Svava

Sofie Svava (s. 11. elokuuta 2000 Gentofte) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2024 loppuun mennessä 51 maaottelua ja tehnyt niissä neljä maalia: marraskuussa 2019 EM-karsintaottelussa Georgiaa, lokakuussa 2021 MM-karsintaottelussa Montenegroa, helmikuussa 2023 ystävyysottelussa Norjaa ja huhtikuussa 2024 EM-karsintaottelussa Belgiaa vastaan. Ensimmäisen maaottelunsa hän pelasi tammikuussa 2019 ystävyysottelussa Suomea vastaan. Svava on edustanut seuratasolla kotimaassaan Brøndby IF:ää sekä Ruotsissa FC Rosengårdia kesästä 2019 marraskuuhun 2020, Saksassa VfL Wolfsburgia joulukuusta 2020 tammikuuhun 2022 ja Espanjassa Real Madridia tammikuusta 2022 alkaen. Svava siirtyi ranskalaiseen Olympique Lyonnaisiin kesäkuussa 2024. == Lähteet == Luokka:Tanskalaiset jalkapalloilijat Luokka:Vuonna 2000 syntyneet Luokka:Elävät henkilöt
Rikke Marie Madsen

Rikke Marie Madsen (s. 9. elokuuta 1997 Varde) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa kesäkuun 2022 loppuun mennessä 18 maaottelua ja tehnyt niissä yhden maalin, marraskuussa 2019 EM-karsintaottelussa Georgiaa vastaan. Ensimmäisen maaottelunsa hän pelasi tammikuussa 2019 ystävyysottelussa Suomea vastaan. Madsen on edustanut seuratasolla kotimaassaan VSK Aarhusia, Norjassa Vålerengaa kesästä 2019 tammikuuhun 2022 ja Espanjassa Madrid CFF:ää tammikuusta 2022 alkaen. == Lähteet == Luokka:Tanskalaiset jalkapalloilijat Luokka:Vuonna 1997 syntyneet Luokka:Elävät henkilöt
Brian Shenton

Brian Shenton (15. maaliskuuta 1927 Doncaster – 9. toukokuuta 1987) oli brittiläinen pikajuoksija ja Euroopan mestari. Shenton voitti 200 metrillä Euroopan mestaruuden Brysselissä 1950 ja pikaviestissä EM-hopeaa Bernissä 1954. Hän kilpaili kummassakin lajissa myös Helsingin 1952 ja Melbournen 1956 kesäolympialaisissa ollen pikaviestissä Helsingissä neljäs ja Melbournessa viides. Shenton kuoli autokolarissa.Olympediahttp://trackfield.brinkster.net/Profile.asp?ID=6060&Gender;=M == Lähteet == * === Viitteet === == Aiheesta muualla == * Luokka:Brittiläiset pikajuoksijat Luokka:Liikenneonnettomuudessa kuolleet Luokka:Vuonna 1927 syntyneet Luokka:Vuonna 1987 kuolleet
Bertha Crowther

Bertha Crowther (o.s. Piggott, 9. joulukuuta 1921 Hendon – 8. elokuuta 2007 Cheshire) oli brittiläinen yleisurheilija. Crowther saavutti viisiottelussa EM-hopeaa Brysselissä 1950. Hän kilpaili myös pika-aitajuoksussa ja korkeushypyssä sijoittuen jälkimmäisessä kuudenneksi Lontoon kesäolympialaisissa 1948.Olympediahttp://trackfield.brinkster.net/Profile.asp?ID=519&Gender;=W == Lähteet == * === Viitteet === Luokka:Brittiläiset yleisurheilun moniottelijat Luokka:Brittiläiset pika-aitajuoksijat Luokka:Brittiläiset korkeushyppääjät Luokka:Vuonna 1921 syntyneet Luokka:Vuonna 2007 kuolleet
Lena Lattwein

Lena Lattwein (s. 2. toukokuuta 2000) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa syyskuun 2022 puoliväliin mennessä 24 maaottelua ja tehnyt niissä yhden maalin. Lattwein pelasi EM-kilpailuissa 2022 viisi ottelua, teki yhden maalin alkulohko-ottelussa Tanskaa vastaan ja saavutti hopeaa Englannille loppuottelussa kärsityn jatkoaikatappion jälkeen. Lattwein edustaa kotimaassaan Wolfsburgia, johon hän siirtyi kesällä 2021 Hoffenheimista. == Lähteet == Luokka:Saksalaiset jalkapalloilijat Luokka:Vuonna 2000 syntyneet Luokka:Elävät henkilöt
Sydney Lohmann

Sydney Lohmann (s. 19. kesäkuuta 2000) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa syyskuun 2022 puoliväliin mennessä 18 maaottelua ja tehnyt niissä kolme maalia. Hän pelasi EM-kilpailuissa 2022 neljä ottelua ja saavutti hopeaa Englannille loppuottelussa kärsityn jatkoaikatappion jälkeen. Lohmann edustaa kotimaassaan Bayern Müncheniä. == Lähteet == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 2000 syntyneet Luokka:Elävät henkilöt
Longuyon

Longuyon on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee Chiersjoen ja sen sivujoen Crusnesin varrella, noin 39 kilometriä Brieyn kaupungista luoteeseen. Ensimmäisessä maailmansodassa Longuyon joutui elokuussa 1914 saksalaisten sotajoukkojen terrorin kohteeksi. Kaupunki ryöstettiin ja poltettiin, ja samalla satoja siviilejä murhattiin tai poltettiin elävältä. Sainte-Agathen kirkon historia juontaa 1000-luvun alkuun. Nykyisen ulkoasunsa kirkko sai 1200-luvulla. Kunnan keskustassa oleva toteemipaalu on pystytetty Longuyonissa asuneiden ja Marvillen lentotukikohdassa 1954–1967 palvelleiden kanadalaisten kunniaksi. == Tunnettuja kuntalaisia == * Richard Gotainer (s. 1948), laulaja ja näyttelijä Tiedosto:Eglise Longuyon cote.JPG|Sainte-Agathen kirkko Tiedosto:Totem de longuyon.jpg|Longuyonin toteemi == Lähteet == == Aiheesta muualla == Luokka:Meurthe-et-Mosellen kunnat